Temeljem članka 130. Statuta Sveučilišta u Zadru (pročišćeni tekst od 1. ožujka

2013.); članka 41. Pravilnika o studijima i studiranju Sveučilišta u Zadru (od 22. prosinca

2012.) te Odluke o završnim radovima i završnim ispitima studenata na preddiplomskom

studiju (od 4. srpnja 2008.), **Stručno vijeće Odjela za izobrazbu učitelja i odgojitelja** na sjednici održanoj 7.ožujka 2016. donijelo je

**PRAVILNIK**

o prijavi i provedbi završnih ispita studenata na preddiplomskom

sveučilišnom studiju ranog i predškolskog odgoja i obrazovanja

1. **OPĆE ODREDBE**

Članak 1.

1. Ovim Pravilnikom propisuje se način prijavljivanja i ocjenjivanja završnog ispita na

preddiplomskom sveučilišnom studiju ranog i predškolskog odgoja i obrazovanja na Odjelu za izobrazbu učitelja i odgojitelja Sveučilišta u Zadru.

2. Izrazi koji se koriste u ovom Pravilniku za osobe u muškom rodu su neutralni i odnose se na muške i ženske osobe te se ne mogu ni u kojem smislu tumačiti kao osnova za spolnu/rodnu diskriminaciju ili privilegiranje.

Članak 2.

1. Preddiplomski sveučilišni studij ranog i predškolskog odgoja i obrazovanja završava se

polaganjem svih ispita, ispunjavanjem svih studentskih obveza propisanih programom studija

te polaganjem završnog ispita čime studenti ostvaruju najmanje 180 ECTS bodova.

**II. ZAVRŠNI ISPIT**

**Povjerenstvo za završni ispit**

Članak 3.

1.Završni ispit provodi Povjerenstvo za završni ispit (u nastavku: Povjerenstvo).

2. Stručno vijeće Odjela za izobrazbu učitelja i odgojitelja bira Povjerenstvo čiji mandat traje jednu godinu.

Članovi Povjerenstva moraju biti osobe zaposlene na Odjelu za izobrazbu učitelja i odgojitelja.

3. Povjerenstvo ima predsjednika povjerenstva, dva člana te jednoga zamjenskog člana.

Predsjednik Povjerenstva mora biti osoba u znanstvenom ili znanstveno-nastavnom zvanju, dok ostali članovi i zamjenski član mogu biti osobe u znanstveno-nastavnom zvanju, te u suradničkom ili nastavnom zvanju.

4. Ispit provode i ocjenjuju članovi Povjerenstva, a zamjenski član sudjeluje ako je netko od ostalih članova spriječen u provođenju završnog ispita.

**Postupak prijave završnog ispita**

Članak 4.

1. Nakon što je student stekao sve formalne preduvjete za završetak studija (položio sve ispite

predviđene studijskim programom, ostvario predviđeni broj ECTS bodova te odradio sve

ostale studentske obveze predviđene studijskim programom), prijavljuje završni ispit u Tajništvu Odjela za izobrazbu učitelja i odgojitelja.

2. Student je dužan prijaviti završni ispit na način da ispuni obrazac *Prijava završnog ispita*

(PRILOG 1) i to najkasnije tri dana prije predviđenog termina održavanja ispita.

**Postupak provođenja i ocjenjivanja završnog ispita**

Članak 5.

1. Završni ispit mora se održati u okviru redovitih ispitnih rokova u zimskom, ljetnom i

jesenskom terminu održavanja ispita, s time da unutar svakog redovitog roka moraju biti

provedena po dva termina završnog ispita.

Ispiti unutar istog ispitnog roka moraju se održati u razmaku od najmanje 15 dana.

2. Završni ispit sadrži gradivo nastavnih predmeta iz pedagogijsko-psihologijskog i integriranog metodičkog modula preddiplomskog studija (80% pitanja) te gradivo jednog nastavnog predmeta izvan navedenih modula (20 % pitanja), a prema slobodnom odabiru studenta.

3. Završni ispit je isključivo pismeni ispit, a tijekom provođenja ispita studenti imaju na

raspolaganju tri puna sata (180 min) za rješavanje ispita.

4. Student u akademskoj godini ima pravo četiri puta pristupiti završnom ispitu.

5. Ispitni termini završnog ispita u tekućoj akademskoj godini moraju biti oglašeni na

oglasnoj ploči i mrežnoj stranici Odjela najkasnije do 1. studenoga iste godine.

6. Nakon pismenog ispita, Povjerenstvo ispravlja završne ispite te izrađuje listu s rezultatima

ispita koju najkasnije 24 sata od završetka ispita oglašava na oglasnu ploču Odjela i dostavlja

Tajništvu Odjela.

7. Da bi student uspješno položio završni ispit, mora prikupiti najmanje 60% od ukupnog broja bodova koje nosi završni ispit.

8. Ako je student položio završni ispit s ocjenama dovoljan (2), dobar (3), vrlo dobar (4) ili

izvrstan (5), smatra se da je uspješno položio ispit. Razina pismenosti će utjecati na oblikovanje konačne ocjene. Ako je ocjena završnog ispita nedovoljan (1), smatra se da student nije uspješno položio završni ispit te mora ponoviti postupak prijave ispita i ponovno ga polagati na nekom od sljedećih ispitnih rokova.

9. Ocjenu iz završnog ispita u indeks studenta upisuje Predsjednik povjerenstva za završni

ispit. Završni ispit nosi ukupno pet (5) ECTS bodova koji se upisuju u indeks.

10. Povjerenstvo je dužno je za svakog studenta koji je prijavio završni ispit u određenom

ispitnom roku ispuniti *Zapisnik sa završnog ispita* (PRILOG 2) kojeg potpisuju sva tri člana

Povjerenstva.

Ako student prijavi završni ispit u određenom ispitnom roku, a ne pristupi

ispitu, u Zapisnik sa završnog ispita unosi se bilješka *nije pristupio*.

11. Ocjena završnog ispita ulazi u ukupni prosjek ostvaren tijekom studiranja. Broj ECTS

bodova stečenih završnim ispitom pribraja se broju ECTS bodova stečenih tijekom studiranja.

12. Zapisnik sa završnog ispita pohranjuje se u dosje studenta u Studentskoj službi

Sveučilišta.

1. **PRIJELAZNE I ZAVRŠNE ODREDBE**

Članak 6.

1. Ovaj Pravilnik stupa na snagu danom donošenja na sjednici Stručnog vijeća Odjela izobrazbu učitelja i odgojitelja.

Pročelnica Odjela

Izv.prof.dr.sc.Smiljana Zrilić

PRILOG 1

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUČILIŠTE U ZADRU**

ODJEL ZA IZOBRAZBU UČITELJA I ODGOJITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJAVA ZAVRŠNOG ISPITA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ispunjava student*

|  |  |
| --- | --- |
| IME I PREZIME STUDENTA |  |
| GODINA UPISA I MATIČNI BROJ |  |
| PREDDIPLOMSKI STUDIJ |  |
| NASTAVNI PREDMET |  |
| DATUM PRIJAVE |  |
| POTPIS KANDIDATA |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ispunjava Odjel*

|  |  |
| --- | --- |
| OCJENA ZAVRŠNOG ISPITA |  |
| ECTS BODOVI ZAVRŠNOG ISPITA |  |
| DATUM ISPITA |  |
| ČLANOVI POVJERENSTVA ZA  ZAVRŠNI ISPIT | 1.  2.  3. |

Ocjene na završnom ispitu: izvrstan (5), vrlo dobar (4), dobar (3), dovoljan (2), nije

zadovoljio (1)

PRILOG 2

**ZAPISNIK O ZAVRŠNOM ISPITU**

Student/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MB \_\_\_\_\_\_\_\_\_\_\_\_\_\_\_\_\_

pristupio je dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ završnom ispitu pred Povjerenstvom

izabranom na sjednici stručnog vijeća Odjela za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u sastavu:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (voditelj povjerenstva)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1. član povjerenstva)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (2. član povjerenstva)

ECTS bodovi završnog ispita (ako su predviđeni programom studija) \_\_\_\_\_\_\_

Povjerenstvo utvrđuje da je na završnom ispitu pristupnik/ca postigao/la

ocjenu:\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj se Zapisnik dostavlja Studentskoj službi Sveučilišta u Zadru radi postupka izdavanja

Potvrdnice o stečenom stupnju prvostupnika.

Povjerenstvo za završni ispit:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Zadru, \_\_\_\_\_\_\_\_\_\_\_\_\_\_\_\_\_